นักลงทุนชิงซื้อพันธบัตรลาวจ่อออกอีกล็อต
แห่ซื้อพันธบัตรลาวสกุลบาทล้น 2.7 เท่าตามที่สำรวจ รัฐบาลลาวปลื้มเตรียมออกล็อตใหม่
3 มิ.ย. 2556

แห่ซื้อพันธบัตรลาวสกุลบาทล้น 2.7 เท่าตามที่สำรวจ รัฐบาลลาวปลื้มเตรียมออกล็อตใหม่
ผลการขายพันธบัตรลาวสกุลเงินบาทครั้งแรก เมื่อวันที่ 30 พ.ค.ที่ผ่านมา มูลค่า 1,500 ล้านบาท ระยะ 3 ปี ดอกเบี้ย 4.5% ต่อปี โดยธนาคารทหารไทย (TMB) ผู้จัดจำหน่าย พบว่าความต้องการของนักลงทุนเกินจำนวนพันธบัตรที่ออกถึงเกือบ 3 เท่า หรือประมาณ 4,000 ล้านบาท นับว่าเป็นไปตามผลสำรวจที่มีคำสั่งซื้อมากกว่าความต้องการ 2.7 เท่า
สำหรับผู้ซื้อประกอบด้วยกลุ่มธนาคารพาณิชย์ภายในประเทศ กลุ่มบริษัทพลังงาน และกลุ่มกองทุน
นายอดิศร สิงห์สัจจะ กรรมการผู้จัดการ บริษัท ทวินไพน์ คอลซันติ้ง ที่ปรึกษาทางการเงิน กล่าวว่า ทางกระทรวงการเงินของลาวมีโอกาสที่จะออกพันธบัตรล็อตต่อไป ซึ่งจะมีการพิจารณาในวาระการประชุมอีกครั้งหนึ่ง
ทั้งนี้ การที่ดอกเบี้ยนโยบายลด มีความเป็นไปได้ที่จะทำให้ต้นทุนในการระดมทุนผ่านการออกพันธบัตรลาวลดลง
การออกพันธบัตรลาวสกุลเงินบาท สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ยกเว้นไม่ต้องจัดอันดับความน่าเชื่อถือ